Debitul Dunării la intrarea în țară va fi în creștere. Avertismentul hidrologilor
Debitul Dunării la intrarea în țară (secțiunea Baziaș) va fi în creștere în primele cinci zile ale acestei săptămâni, până la valoarea de 7400 mc/s, apoi în scădere până la 7300 mc/s, situându-se peste media multianuală a lunii octombrie (3850 mc/s), potrivit prognozei publicate luni de Institutul Național de Hidrologie și Gospodărire a Apelor (INHGA).